Blykamrene
Store norske leksikon,Samfunn,Politi og kriminalitet,Straffemetoder
Blykamrene var fire beryktede fangeceller over Timannsrådets sal i Dogepalasset i Venezia. Fangecellene ble fra 1591 til 1797 brukt som varetektsfengsel for politiske forbrytere.
Cellene lå like under palassets tak, som var tekt med blyplater, kalde om vinteren og ulidelig hete om sommeren. Rommene var meget små og lave. Fangecellene ble ødelagt av franskmennene i 1797.Blant de kjente mennene som satt i Blykamrene, er de italienske forfatterne Giovanni Giacomo Casanova og Silvio Pellico, den førstnevnte har gitt en spennende skildring av sin flukt derfra i 1755. Les mer i Store norske leksikon Dogepalasset fengselsstraffens historie